CELEX: 32019D0215(01)
Language: ro
Date: 2019-02-07 00:00:00
Title: Decizia de punere în aplicare a Comisiei din 7 februarie 2019 privind publicarea în Jurnalul Oficial al Uniunii Europene a cererii de modificare a caietului de sarcini al unei denumiri din sectorul vitivinicol menționate la articolul 105 din Regulamentul (UE) nr. 1308/2013 al Parlamentului European și al Consiliului [Barbera d’Asti (DOP)]

15.2.2019   
               
               
                  RO
               
               
                  Jurnalul Oficial al Uniunii Europene
               
               
                  C 60/4
               
            
         DECIZIA DE PUNERE ÎN APLICARE A COMISIEI
         din 7 februarie 2019
         privind publicarea în Jurnalul Oficial al Uniunii Europene a cererii de modificare a caietului de sarcini al unei denumiri din sectorul vitivinicol menționate la articolul 105 din Regulamentul (UE) nr. 1308/2013 al Parlamentului European și al Consiliului
         [Barbera d’Asti (DOP)]
         (2019/C 60/05)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),
         întrucât:
         
                     (1)
                  
                  
                     Italia a prezentat o cerere de modificare a caietului de sarcini al denumirii „Barbera d’Asti”, în conformitate cu articolul 105 din Regulamentul (UE) nr. 1308/2013.
                  
               
                     (2)
                  
                  
                     Comisia a examinat această cerere și a constatat că sunt îndeplinite condițiile stabilite la articolele 93-96, la articolul 97 alineatul (1) și la articolele 100, 101 și 102 din Regulamentul (UE) nr. 1308/2013.
                  
               
                     (3)
                  
                  
                     Pentru a se permite depunerea unor declarații de opoziție în conformitate cu articolul 98 din Regulamentul (UE) nr. 1308/2013, ar trebui, prin urmare, ca cererea de modificare a caietului de sarcini al denumirii „Barbera d’Asti” să fie publicată în Jurnalul Oficial al Uniunii Europene,
                  
               DECIDE:
         
            Articol unic
            Cererea de modificare a caietului de sarcini al denumirii „Barbera d’Asti” (DOP), în conformitate cu articolul 105 din Regulamentul (UE) nr. 1308/2013, figurează în anexa la prezenta decizie.
            În conformitate cu articolul 98 din Regulamentul (UE) nr. 1308/2013, se acordă, timp de două luni de la data publicării prezentei decizii în Jurnalul Oficial al Uniunii Europene, dreptul de opoziție la modificarea caietului de sarcini menționată la primul paragraf din prezentul articol.
         
         
            Adoptată la Bruxelles, 7 februarie 2019.
            
               
                  Pentru Comisie
               
               Phil HOGAN
               
                  Membru al Comisiei
               
            
         
         
            (1)  JO L 347, 20.12.2013, p. 671.
      
      
         
            ANEXĂ
            
               „Barbera d’Asti”
            
            
               PDO-IT-A1398-AM02
            
            
               Data cererii: 2.12.2014
            
            CERERE DE MODIFICARE A CAIETULUI DE SARCINI
            1.   Norme aplicabile modificării
            
            Articolul 105 din Regulamentul (UE) nr. 1308/2013 – modificare care nu este minoră
            2.   Descrierea și justificarea modificării
            
            2.1.   Modificarea caietului de sarcini pentru Barbera d’Asti DOCG (DOP) – Eliminarea mențiunilor la subarealul Nizza
            
            Modificarea caietului de sarcini care necesită o serie de modificări ale documentului unic menționat la articolul 94 alineatul (1) litera (d) din Regulamentul (UE) nr. 1308/2013.
            Articolul 1 – Denumire și vinuri – Mențiunile referitoare la subarealul Nizza au fost eliminate de la alineatele (1) și (2). În documentul unic, mențiunile privind vinurile din subarealul Nizza au fost eliminate din secțiunile 2.4, 2.5 și 2.5.2. Acestea sunt modificări formale care rezultă din cererea de a transforma subarealul Nizza în DOCG (DOP) de sine stătătoare [în conformitate cu articolul 4 alineatul (5) din Decretul Legislativ nr. 61/2010], devenită oficială prin cererea de protejare a denumirii „Nizza” DOCG (DOP) corespunzătoare (a se vedea dosarul DOP-IT-01896).
            Modificarea este legată de cererea de a proteja denumirea „Nizza” DOCG (DOP) (DOP-IT-01896) și arealul de producție a „Barbera d’Asti” DOCG (DOP) la care face referire articolul 3 din caietul de sarcini. Eliminarea subarealului Nizza, care era de facto o denumire geografică suplimentară a vinurilor „Barbera d’Asti” DOCG (DOP) și în consecință a fost reglementată într-un caiet de sarcini însoțitor separat, precum și transformarea sa în „Nizza” DOCG (DOP) de sine stătătoare nu aduce nicio modificare arealului de producție „Barbera d’Asti” DOCG (DOP). Astfel, dorim să subliniem faptul că arealul de producție descris la articolul 3, include și arealul de producție desemnat în caietul de sarcini al „Nizza” DOCG (DOP), în același mod în care a inclus și subarealul Nizza. Acest lucru este în deplină concordanță cu legile Uniunii Europene și cu cele italiene privind protejarea DOP și IGP, ceea ce permite coexistența a două sau mai multe denumiri în același areal, cu condiția ca acestea să fie reglementate în mod separat. În acest context, producătorii vor putea alege, la fiecare recoltă anuală, ce vin DOP să producă în fiecare podgorie (cu condiția, desigur, să se conformeze caracteristicilor tehnice și de producție stabilite în caietul de sarcini relevant).
            2.2.   Articolul 4 – Standardele viticole
            
            Alineatul (2) – Modificarea caietului de sarcini: Posibilitatea de a utiliza irigații de urgență a fost introdusă prin adăugarea propoziției „irigarea de urgență este permisă” după propoziția „orice formă de forțare este interzisă”. Această modificare este motivată de schimbările condițiilor climatice din ultimii ani, caracterizate de precipitații scăzute și temperaturi medii și maxime înalte, ceea ce a provocat stres hidric excesiv în diferite soluri deluroase și în diferite condiții climaterice. Irigațiile de urgență vor permite, acolo unde este necesar, evitarea impactului negativ asupra calității strugurilor și asupra dezvoltării plantelor tinere.
            Alineatul (4) – Modificarea caietului de sarcini: Cuvintele „dacă este necesar” au fost eliminate din propoziția „În cazul unui an cu recoltă slabă, dacă este necesar, guvernul regional piemontez […]”.
            Aceasta este o modificare formală, în sensul că guvernul regional intervine asupra producțiilor de fiecare dată când există o recoltă slabă. Cuvintele „dacă este necesar” sunt, așadar, redundante și au fost eliminate, fără a se schimba sensul alineatului.
            2.3.   Articolul 5 – Standardele de vinificație
            
            Alineatul (4) – Modificarea caietului de sarcini: În contextul perioadei de maturare a vinurilor, în tabelul care menționează folosirea lemnului, menționarea specifică a „stejarului” este eliminată din propoziția „dintre care din lemn (butoaie de stejar de orice mărime)”.
            Aceasta se datorează faptului că, în prezent, deși caută să obțină mereu produse de înaltă calitate, producătorii trebuie să poată alege alte tipuri de lemn pe care le consideră mai potrivite pentru a-și rafina vinurile. În orice caz, legislația UE privind DOP și IGP nu cere ca speciile botanice din care este obținut lemnul să fie indicate în caietul de sarcini. A se nota că unica prevedere din legislația UE care reglementează această chestiune este articolul 66 alineatul (2) din anexa XVI la Regulamentul (CE) nr. 607/2009, care, printre indicațiile care pot fi incluse în procesul de etichetare, permite utilizarea indicațiilor de tipul „învechit în butoi” sau „maturat în butoi”, adică fără a preciza denumirea botanică a speciei din care a fost obținut lemnul.
            Alineatul (4), paragraful final – Modificarea caietului de sarcini: Expresia „din aceeași recoltă” a fost adăugată după propoziția „Butoaiele pot fi completate cu același vin”.
            S-a considerat util să se precizeze că, în perioada de maturare, același tip de vin din aceeași recoltă trebuie utilizat pentru completarea butoaielor.
            Articolul 5 alineatul (2) – Modificarea caietului de sarcini: Unitatea de măsură a fost modificată din „kg” în „t” în propoziția „recoltele de struguri relevante în kg/ha așa cum se prevede la articolul 4 alineatul (3)”.
            Aceasta este o modificare formală, menită să asigure utilizarea aceleiași unități de măsură ca și la articolul 4 alineatul (3), la care se face trimitere și care indică recolta de struguri în tone.
            2.4.   Articolul 6 – Caracteristicile în momentul consumului
            
            Modificarea caietului de sarcini: A fost eliminat următorul alineat: „2. Ministerul Politicilor privind Agricultura, Alimentația și Pădurile poate, prin ordin propriu, să modifice limitele acidității totale și ale extractului fără zahăr”.
            Aceasta este o modificare formală, deoarece opțiunea menționată nu mai respectă legislația actuală.
            2.5.   Articolul 7 – Denumire și prezentare
            
            Articolul 7 alineatul (3) – Modificarea caietului de sarcini: A fost eliminat următorul tabel:
            
               „Cuvântul «Vigna» [podgorie] urmat de denumirea locației relevante sau de denumirea tradițională trebuie înscris pe etichetă cu caractere de o mărime mai mică sau egală cu 50 % din mărimea caracterelor folosite pentru a scrie «Barbera d’Asti» DOCG (DOP).”
            
            Scopul acestei modificări este acela de a evita reguli restrictive pentru înscrierea cuvintelor respective (Vigna + denumirea locației), făcând referire, în schimb, la regulile generale naționale și ale UE, ceea ce conferă mai multă importanță indicației în cauză, care reprezintă o caracteristică diferențiatoare cheie pentru producătorul de vin.
            2.6.   Articolul 8 – Ambalarea
            
            Articolul 8 alineatul (1) – Modificarea caietului de sarcini: Modificare formală care necesită indicarea capacității recipientelor în litri în loc de centilitri, în conformitate cu sistemul standard de măsurare. În același timp, sunt prevăzute toate mărimile de la 0,187 litri la 12 litri, menținându-se excluderea capacităților de 2 litri, dar incluzându-se unele mărimi superioare care puteau fi utilizate anterior numai în scopuri promoționale.
            Aceasta se bazează pe cerințele comerciale menite să permită poziționarea produsului într-o gamă de diferite segmente de piață. Mai presus de toate, utilizarea sticlelor de capacitate superioară permite îmbunătățirea calității (creând condiții optime pentru procesul de maturare în sticle) și a imaginii vinului, sugerând că acestea sunt recipiente extrem de valoroase, pe măsura prestigiului vinului.
            Articolul 8 alineatul (3) – Modificarea caietului de sarcini: Mijloacele de închidere a sticlelor au fost specificate în conformitate cu legislația actuală, interzicându-se doar folosirea capsulelor pentru Barbera d’Asti și Barbera d’Asti Superiore. În plus, pentru tipurile desemnate cu denumirea de „Vigna” și cu indicarea subarealului, este permisă exclusiv utilizarea dopurilor de plută naturală.
            Motivul este evitarea unor măsuri excesiv de restrictive pentru tipurile de DOCG (DOP) de bază, de volume mari, și diferențierea imaginii tipurilor mai prestigioase, care specifică podgoria sau/și subarealul, folosind numai dopuri de plută naturală.
            2.7.   Modificarea caietului de sarcini pentru vinurile „Barbera d’Asti” DOCG (DOP). Revizuirea anexei la finalul caietului de sarcini (reguli pentru subareal: Nizza, Tinella, Colli Astiani sau Astiano)
            
            Modificarea caietului de sarcini care necesită o serie de modificări ale documentului unic menționat la articolul 94 alineatul (1) litera (d) din Regulamentul (UE) nr. 1308/2013.
            Anexa de la finalul caietului de sarcini a fost revizuită și regulile privind subarealul Nizza au fost eliminate.
            Ca urmare a cererii de protejare a denumirii „Nizza” DOCG (DOP) (DOP-IT-01896), anexa a fost modificată și numai regulile privind subarealele „Tinella” și „Colli Astiani” sau „Astiano” au fost păstrate.
            Eliminarea subarealului Nizza, care era de facto o denumire geografică suplimentară pentru vinurile „Barbera d’Asti” DOCG (DOP), nu aduce nicio modificare arealului de producție „Barbera d’Asti”.
            Acest lucru este în deplină concordanță cu legile Uniunii Europene și cu cele italiene privind protejarea DOP și a IGP, ceea ce permite coexistența a două sau mai multe denumiri în același areal, cu condiția ca acestea să fie reglementate în mod separat.
            În acest context, producătorii vor putea alege, la fiecare recoltă anuală, ce vin DOP să producă în fiecare podgorie (cu condiția, desigur, să se conformeze caracteristicilor tehnice și de producție stabilite în caietul de sarcini relevant).
            2.8.   Actualizări legislative
            
            Modificări formale ale articolului 4 alineatul (3) și articolului 7 alineatele (3) și (10) ale caietului de sarcini și ale documentului unic (documente justificative).
            Mențiunile legislative au fost actualizate. Mențiunea privind „Decretul Legislativ nr. 61/2010” din caietul de sarcini a fost înlocuită cu mențiunea referitoare la „Legea nr. 238/2016”. Legea nr. 238/2016 menționată anterior, care prevede reguli naționale de producție, marketing, denumiri de origine, indicații geografice, termeni tradiționali, etichetare și prezentare, management, controale și penalități referitoare la produsele vinicole menționate în Regulamentele (UE) nr. 1308/2013 și (UE) nr. 1306/2013, Regulamentul delegat (UE) 2016/1149 și Regulamentul de punere în aplicare (UE) 2016/1150, a fost adăugată la documentele justificative.
            DOCUMENT UNIC
            1.   Denumirea (denumirile) propusă (propuse) pentru înregistrare
            
            Barbera d’Asti
            2.   Tip de indicație geografică
            
            DOP – Denumire de origine protejată
            3.   Categorii de produse vitivinicole
            
            
                     
                        1.
                     
                     
                        Vin
                     
                  4.   Descrierea vinului (vinurilor)
            
            Barbera d’Asti, Barbera d’Asti Superiore
            
               Culoare: roșu rubin, spre granat la maturitate;
            
               Aromă: intensă și distinctă, spre eterată la maturitate;
            
               Gust: sec, limpede, corpolent; dacă este maturat corect, devine mai armonios, mai plăcut și cu o aromă plină;
            
               Concentrație alcoolică totală minimă în volume: 12,0 %; 12,5 % la vinurile cu denumirea „Superiore” sau „Vigna”;
            
               Limita minimă a extractului fără zahăr: 24 g/l; cu denumirea „Superiore”: 25 g/l.
            Orice parametri analitici care nu apar în tabelul de mai jos se vor conforma limitelor prevăzute de legislația națională și a Uniunii Europene.
            Caracteristici analitice generale
            
                        Tăria alcoolică totală maximă (în % volum):
                     
                     
                         
                     
                  
                        Tăria alcoolică dobândită minimă (în % volum):
                     
                     
                         
                     
                  
                        Aciditatea totală minimă:
                     
                     
                        4,5  grame pe litru, exprimată ca acid tartric
                     
                  
                        Aciditatea volatilă maximă (în miliechivalenți pe litru):
                     
                     
                         
                     
                  
                        Cantitatea totală maximă de dioxid de sulf (în miligrame per litru):
                     
                     
                         
                     
                  Barbera d’Asti Superiore cu subarealul „Tinella” și „Colli Astiani” sau „Astiano” specificat
            
               Culoare: roșu rubin, spre granat la maturitate;
            
               Aromă: intensă și distinctă, spre eterată la maturitate;
            
               Gust: sec, limpede, corpolent; dacă este maturat corect, devine mai armonios, mai plăcut și cu o aromă plină;
            
               Concentrație alcoolică totală minimă în volume: 13,0 %;
            
               Limita minimă a extractului fără zahăr: 26 g/l.
            Orice parametri analitici care nu apar în tabelul de mai jos se vor conforma limitelor prevăzute de legislația națională și a Uniunii Europene.
            Caracteristici analitice generale
            
                        Tăria alcoolică totală maximă (în % volum):
                     
                     
                         
                     
                  
                        Tăria alcoolică dobândită minimă (în % volum):
                     
                     
                         
                     
                  
                        Aciditatea totală minimă:
                     
                     
                        5,0  grame pe litru, exprimată ca acid tartric
                     
                  
                        Aciditatea volatilă maximă (în miliechivalenți pe litru):
                     
                     
                         
                     
                  
                        Cantitatea totală maximă de dioxid de sulf (în miligrame per litru):
                     
                     
                         
                     
                  5.   Practici oenologice
            
            5.1.   Practici oenologice specifice
            
            Maturare
            Practica oenologică specifică
            „Barbera d’Asti”, inclusiv cu indicația „Vigna”: necesită maturare de cel puțin 4 luni, începând cu data de 1 noiembrie a anului în care strugurii au fost culeși.
            „Barbera d’Asti Superiore”, inclusiv cu indicația „Vigna”: necesită maturare de cel puțin 14 luni, din care cel puțin 6 luni în butoaie de lemn, începând data de 1 noiembrie a anului în care strugurii au fost culeși.
            „Barbera d’Asti” subarealul „Tinella” și „Colli Astiani” sau „Astiano”: necesită maturare de cel puțin 24 de luni, din care cel puțin 6 luni în butoaie de lemn și 6 luni în sticle, începând de la data de 1 octombrie a anului în care strugurii au fost culeși.
            Umplerea butoaielor
            Practica oenologică specifică
            Pe parcursul perioadei maturării obligatorii, butoaiele pot fi completate cu același vin din aceeași recoltă, care poate fi păstrat și în alte recipiente decât butoaiele de lemn, reprezentând până la 10 % din volumul total. Această operațiune este menită să asigure că butoaiele și alte recipiente pentru vin sunt întotdeauna complet pline; vinul care se evaporă pe parcursul procesului de maturare și/sau din cauza pierderii de volum ca urmare a scăderilor de temperatură va fi înlocuit cu vin din același tip cu cel din recipientul respectiv.
            Îmbogățire
            Practica oenologică specifică
            Îmbogățirea este permisă în conformitate cu limitările și metodele prevăzute de legislația curentă pentru diferitele tipuri de „Barbera d’Asti”.
            Restricție: Pentru vinurile „Barbera d’Asti” Superiore, etichetate cu subarealul „Tinella”, tăria alcoolică în funcție de volum poate crește cu maximum 0,5 %, iar pentru vinurile „Barbera d’Asti” Superiore etichetate cu subarealul „Colli Astiani” sau „Astiano” poate crește cu maximum 1 %.
            5.2.   Producții maxime:
            
            Barbera d’Asti și Barbera d’Asti Superiore
            63 de hectolitri la hectar
            Barbera d’Asti Superiore cu subarealul „Tinella” și „Colli Astiani” sau „Astiano” specificat
            49 de hectolitri la hectar
            Barbera d’Asti și Barbera d’Asti Superiore cu denumirea „Vigna”
            56 de hectolitri la hectar
            6.   Arealul geografic delimitat
            
            Arealul de producție a vinurilor „Barbera d’Asti” DOCG (DOP) include teritorii din următoarele municipii:
            Provincia Asti:
            Agliano Terme, Albugnano, Antignano, Aramengo, Asti, Azzano d’Asti, Baldichieri, Belveglio, Berzano S. Pietro, Bruno, Bubbio, Buttigliera d’Asti, Calamandrana, Calliano, Calosso, Camerano Casasco, Canelli, Cantarana, Capriglio, Casorzo, Cassinasco, Castagnole Lanze, Castagnole Monferrato, Castel Boglione, Castell’Alfero, Castellero, Castelletto Molina, Castello d’Annone, Castelnuovo Belbo, Castelnuovo Calcea, Castelnuovo Don Bosco, Castel Rocchero, Celle Enomondo, Cerreto d’Asti, Cerro Tanaro, Cessole, Chiusano d’Asti, Cinaglio, Cisterna d’Asti, Coazzolo, Cocconato, Corsione, Cortandone, Cortanze, Cortazzone, Cortiglione, Cossombrato, Costigliole d’Asti, Cunico, Dusino San Michele, Ferrere, Fontanile, Frinco, Grana, Grazzano Badoglio, Incisa Scapaccino, Isola d’Asti, Loazzolo, Maranzana, Maretto, Moasca, Mombaldone, Mombaruzzo, Mombercelli, Monale, Monastero Bormida, Moncalvo, Moncucco Torinese, Mongardino, Montabone, Montafia, Montaldo Scarampi, Montechiaro d’Asti, Montegrosso d’Asti, Montemagno, Montiglio Monferrato, Moransengo, Nizza Monferrato, Olmo Gentile, Passerano Marmorito, Penango, Piea, Pino d’Asti, Piovà Massaia, Portacomaro, Quaranti, Refrancore, Revigliasco d’Asti, Roatto, Robella, Rocca d’Arazzo, Roccaverano, Rocchetta Palafea, Rocchetta Tanaro, San Damiano D’Asti, San Giorgio Scarampi, San Martino Alfieri, San Marzano Oliveto, San Paolo Solbrito, Scurzolengo, Serole, Sessame, Settime, Soglio, Tigliole, Tonco, Tonengo, Vaglio Serra, Valfenera, Vesime, Viale d’Asti, Viarigi, Vigliano, Villafranca d’Asti, Villa San Secondo, Vinchio.
            Provincia Alessandria:
            Acqui, Alfiano Natta, Alice Bel Colle, Altavilla Monferrato, Bergamasco, Bistagno, Borgoratto Alessandrino, Camagna Monferrato, Camino, Carentino, Casale Monferrato, Cassine, Castelletto Merli, Cellamonte, Cereseto, Cerrina, Coniolo, Conzano, Cuccaro Monferrato, Frascaro, Frassinello Monferrato, Fubine, Gabiano, Gamalero, Lu Monferrato, Mirabello Monferrato, Mombello Monferrato, Moncestino, Murisengo, Occimiano, Odalengo Grande, Odalengo Piccolo, Olivola, Ottiglio, Ozzano Monferrato, Pontestura, Ponzano Monferrato, Ricaldone, Rosignano Monferrato, Sala Monferrato, S. Giorgio Monferrato, S. Salvatore Monferrato, Serralunga di Crea, Solonghello, Strevi, Terruggia, Terzo, Treville, Vignale, Villadeati, Villamiroglio.
            În municipiile Coniolo, Casale Monferrato, Occimiano și Mirabello Monferrato, arealul de producție se limitează la zonele deluroase de pe malul drept al râului Po, la rândul lor delimitate de centura localității Casale de la podul peste Po spre Alessandria, de-a lungul Dealului Santa Anna, traversând districtul Valentino și cătunul San Germano.
            La sud de Casale, granița arealului de producție coincide cu șoseaua principală până la granița administrativă a municipiului San Salvatore Monferrato, incluzând teritoriul de la vestul șoselei respective.
            Delimitarea subarealelor în cadrul arealului mai larg de producție al Barbera d’Asti DOCG (DOP):
            
                        —
                     
                     
                        Arealul de producție a vinului „Barbera d’Asti” Superiore „Tinella” DOCG (DOP) include întreg ansamblul terenurilor municipiilor Costigliole d’Asti, Calosso, Castagnole Lanze, Coazzolo și Isola d’Asti (limitată la terenul așezat în dreapta șoselei Asti-Montegrosso).
                     
                  
                        —
                     
                     
                        Arealul de producție a vinurilor „Barbera d’Asti” Superiore „Colli Astiani” sau „Astiano” include, în municipiul Asti, districtul Montemarzo și San Marzanotto Valle Tanaro, în municipiul Isola d’Asti terenul aflat la stânga șoselei Asti-Montegrosso d’Asti, precum și toate terenurile municipiilor Mongardino, Vigliano, Montegrosso d’Asti, Montaldo Scarampi, Roca d’Arazzo și Azzano.
                     
                  7.   Soiul/soiurile de vin principal/principale
            
            Barbera N.
            8.   Descrierea legăturii (legăturilor)
            
            Factori naturali relevanți
            Arealul de producție se află în mijlocul așa-numitului Bazin Piemontez terțiar și include Provincia Asti și o parte din Provincia Alessandria. Este o zonă de dealuri joase cu o altitudine în general cuprinsă între 150 și 400 m, caracterizată de o climă temperată sau temperată spre caldă (în jur de 1 800 de grade-zile), cu precipitații anuale de aproximativ 700 mm.
            Teritoriul „Barbera d’Asti” datează de peste două milioane de ani, când marea s-a retras din ceea ce acum este Valea Po și eroziunea a început pe scară largă, modelând peisajul deluros în configurația sa actuală. Cele mai vechi terenuri sunt cele aflate la nordul și sudul arealului de producție și constau în soluri nisipoase și calcaroase din miocen, așa-numitele „soluri albe” în care se găsesc cu ușurință cochilii fosilizate. Cele mai recente sunt „nisipurile Asti” (pliocen) de pe malurile râului Tanaro, care sunt depozite marine sedimentare. Acestea sunt predominant soluri calcaroase caracterizate de o abundență de carbonat de calciu și de un conținut scăzut de materie organică; ele sunt adesea aride vara datorită pantei dealurilor, ceea ce înseamnă că nu rețin apa.
            Factori umani care contribuie la legătură
            Cartea Ampelografia della Province di Alessandria [Varietăți de vinuri din Provincia Alessandria], Leardi și Demaria, 1873 (la acea vreme Provincia Alessandria includea și întreaga Provincie Asti actuală, care s-a separat de aceasta în 1936) spune următoarele despre soiul Barbera: „Acest foarte bine cunoscut soi de struguri este unul dintre principalele soiuri folosite pentru vinurile Asti și Basso Monferrato, unde acesta este un soi local care a fost cultivat de foarte mult timp”.
            Sinergia perfectă dintre om și mediu în arealul „Barbera d’Asti” este înfățișată de utilizarea conturului tradițional și a sistemelor de conducere pe verticală, a tăierii Guyot și ocazional a sistemelor de tăiere a coardei cu cepi, limitarea producției și o tăiere rațională a frunzișului, care, împreună cu expunerea sudică, maximizează calitatea strugurilor Barbera. Soiul de struguri Barbera, care necesită mult soare, este cultivat de obicei pe pantele cele mai însorite (orientate de la sud-est spre vest), cu excepția fundului văilor.
            Detalii privind calitatea sau caracteristicile produsului care pot fi atribuite în mod esențial sau exclusiv mediului geografic.
            Combinația de factori naturali și umani care caracterizează arealul permite obținerea de vinuri Barbera d’Asti cu o bună concentrație alcoolică medie de 13 %, aciditate bună și o compoziție excelentă de polifenoli. Caracteristicile vinurilor produse în acest areal geografic sunt strâns legate de soluri. „Solurile albe”, cu prevalența sedimentelor și a lutului și un conținut mare de carbonat de calciu, produc vinuri corpolente, cu o culoare bogată și care se păstrează bine pe perioade îndelungate. „Nisipurile de Asti”, care se găsesc în special în centrul zonei Monferrato Astigiano, la dreapta și la stânga râului Tanaro, produc vinuri roșii cu arome intense și elegante de fructe roșii și cu aciditate redusă, care se maturează mai rapid.
            Descrierea interacțiunii cauzale
            Soiul de viță Barbera este un soi comun în toată zona de sud a Piemontului, dar mai ales în acest areal unde este soiul principal. Terenul deluros și pantele orientate de la sud-est la sud-vest se combină pentru a crea un mediu ideal aerisit și luminos, fără ape stagnante. Clima temperată spre caldă, textura și compoziția chimică/fizică a solurilor și efortul constant al oamenilor de a întreține acest teritoriu și aceste podgorii demonstrează legătura dintre sol și vii, ceea ce accentuează caracteristicile speciale ale vinurilor roșii cu denumirea de origine înregistrată Barbera d’Asti.
            Versatilitatea soiului Barbera, combinată cu terenul pe care este cultivat, este ideală pentru producerea de vinuri potrivite pentru maturare. Grație utilizării în mod tradițional a butoaielor mari și, mai recent, a baricurilor, aceste vinuri roșii pot acum să poarte indicația „Superiore”. Acestea sunt mai corpolente și cu o mai mare complexitate organoleptică și se păstrează mai mult timp, ceea ce a permis denumirii Barbera d’Asti să capete o faimă semnificativă și o recunoaștere internațională tot mai mare.
            9.   Condiții suplimentare esențiale
            
            Ambalare
            Mărimea ambalajului variază de la 0,187 l la 12 l, cu excluderea capacității de 2 l.
            Este interzisă utilizarea de capsule pentru vinurile Barbera d’Asti și Barbera d’Asti Superiore ca metodă de închidere a sticlelor. În plus, pentru tipurile desemnate cu denumirea de „Vigna” și cu indicarea subarealului, este permisă exclusiv utilizarea dopurilor de plută naturală.
            
               Link către caietul de sarcini
            
            https://www.politicheagricole.it/flex/cm/pages/ServeBLOB.php/L/IT/IDPagina/12402